Iyaqhubeka impi phakathi kukaMbalula nomdlali owathenjiswa imali | News24Iyaqhubeka impi phakathi kukaMbalula nomdlali owathenjiswa imaliCape Town – Kuyaqhubeka ukujikijelana ngamazwi phakathi kwaNgqongqoshe wezemiDlalo, uFikile Mbalula, kanye nomdlali owawina indondo emidlalweni yama-Olympics, ebiseRio, eBrazil, uSunette Viljoen.Lo mshwibi wejavelini ufuna uMbalula angenzi izithembiso angeke azigcine bese emkhokhela isamba semali engu-R70 000 yebhonasi eyathenjiswa.UViljoen wathola u-R200 000 ngendondo yesiliva ayithola emidlalweni yeseRio – njengomklomelo owathenjiswa yi-SASCOC.ngaphambi kokuba kuqale le midlalo.Bathi ngabuyela eNingizimu Afrika, bevela eRio, uMbalula wathembisa enye futhi imali yebhonasi, nalapho kwathenjiswa ukuthi abawine izindondo zegolide bazothola u-R100 000, abezindondo zesiliva bathole u-R70 000, bese kuthi abawine izindondo zethusi bona bathole u-R50 000.OLUNYE UDABA: Abantu abafunde ukulawula imizwa yabo - MbalulaNgenyanga eyedlule, uViljoen wabhala enkundleni yezokuxhumana, uTwitter, ethi akakaze athole ngisho isenti lale mali eyathenjiswa nguMbalula, wathi futhi akaboni ukuthi uyoke ayibone.Esikhathini esingaphambilini lo mdlali ubelokhu egxeka uMbalula kanye neSASCOC ekhala ngokuthi akakaze akhokhelwe kusukela ngoFebhuwari kulo nyaka, phezu kokuba yingxenye ye-SASCOC's Operation Excellence (OPEX).UMbalula waphendula ngokuthi athi lo mdlali ukhononda kakhulu.NgoMsombuluko uViljoen ufake kuTwitter umfanekiso wengxoxo abe nayo noMbalula enkundleni yezokuxhumana, iWhatApp.Kule ngxoxo uViljoen ucela ungqongqoshe ukuba amkhokhele le mali ngoba uyayidinga kakhulu.Akapholisanga maseko uMbalula njengoba ebe esephendula ngokuthi: “Wathi awuyidingi. Ngakho ngisame ezifisweni zakho.”Lokhu kuthukuthelise kakhulu uViljoen obe esephundula kuTwitter ethi kuyihlazo ukuthi usephathwa kanje emuva kokuwina indondo.Nansi inkulumo ngezansi:Any further interviews will not help me in any way. Just pay us what your promised. That's all. Don't make a promise you can't keep.
